gu en gu gu gu gu gu nds en gu gu gu gu gu gu gu gu gu gu en en gu en gu en gu gu en gu gu en en gu en en en fa en en en gu gu gu gu gu gu gu gu gu gu en es en en
૩૦મી જાન્યુ.: યાદ ઇન્હેં ભી કર લો - Garavun Gujarat
કોંગ્રેસનું જુઠ્ઠાણું ભાગ -1 : ₹ 15 લાખ વિષેની અફવા
રાજીવ મલ્હોત્રા: ભારતની સભ્યતા અને સંસ્કૃતિની જાળવણીનાં બૌદ્ધિક યોદ્ધા
બ્રેકિંગ ઈન્ડિયા : વેસ્ટર્ન ઈન્ટર્નવેન્શન્સ ઈન દ્રાવિડીયન એન્ડ દલિત ફોલ્ટલાઈન્સ
બ્રેકિંગ ઈન્ડિયા – છ ઉશ્કેરણીઓ
ભારતીય પરીક્ષાઓ કા ઐતિહાસિક પ્રેમ : મોઘલો…
The Online Newspaper of Gujarat
૩૦મી જાન્યુ.: યાદ ઇન્હેં ભી કર લો
30/01/201712/02/2017 Garavun Gujarat 0 Comment Freedom Fighters, Gujarat, India
આજે હુતાત્મા દિવસ છે. આજે ૧૧ વાગે શહીદોના માનમાં મૌન પાળવાની પરંપરા છે. પરંતુ કેટલા એ પરંપરા પાળે છે? મળતા મળી ગઈ આઝાદી એવું નથી. સ્વાતંત્ર્ય પ્રાપ્તિ માટે વર્ષોથી જાણે ગાંધી-નહેરુ-ગાંધી આ કુટુંબોનું જ પ્રદાન હોય તેવું ચિત્ર ઉપસાવાયું છે પરંતુ એવું નથી. અનેક લોકોએ પોતાનું જીવન અંગ્રેજો પાસેથી દેશને આઝાદ કરાવવા માટે આપી દીધું.
આવા સ્વાતંત્ર્ય સેનાનીઓમાં વીર કિનારીવાલાને કેમ ભૂલાય? ૧૭ જૂન ૧૯૪૨એ જાહેર કરાયેલા આંદોલન ‘હિંદ છોડો’ની શરૂઆત ૮ ઓગસ્ટથી થઈ. ‘કરો યા મરો’નું આહ્વાન કરાયું. ૯મીએ ગાંધીજીને જેલમાં પુરવામાં આવ્યા. દરમિયાનમાં અમદાવાદ પણ આ આંદોલનમાંથી અછૂતું રહ્યું નહોતું.
અમદાવાદમાં ૯મી ઑગસ્ટના રોજ સવારથી જ ચોમાસાની ઠંડકના બદલે ઉકળાટ અને ઉત્તેજના પ્રસરેલી હતી. પોલીસે આંદોલનકારીઓ ઉપર લાઠીચાર્જથી માંડી ગોળીબાર સુધીના પગલા લીધાં. સમગ્ર શહેરમાં બંધની સ્થિતિ હતી. મિલ-કારખાનાંઓ, વ્યાવસાયિક પ્રતિષ્ઠાનો, સરકારી-ગેરસરકારી ઑફિસો.. દરેક સ્થળ વિદ્યાર્થીઓએ બંધ કરાવ્યું. તે વખતે અમદાવાદમાં માત્ર ચાર કૉલેજો હતી. ગુજરાત કૉલેજ, એચ. એલ. કૉલેજ ઑફ કૉમર્સ, એલ. ડી. આર્ટ્સ કૉલેજ તથા સર એલ. એ. શાહ લૉ કૉલેજ. નાની-મોટી ૩૦-૩૫ શાળાઓ હતી. વિદ્યાર્થી આંદોલનનું નેતૃત્વ કરતુ હતું રાષ્ટ્રીય વિદ્યાર્થી મંડળ. બીજી બાજુ પોલીસે અમદાવાદમાં ભદ્ર ખાતે આવેલ કૉંગ્રેસ હાઉસને સીલ કરી ગણેશ વાસુદેવ માવળંકર સહિત મુખ્ય નેતાઓની સામૂહિક ધરપકડ કરી.
શહેરની પરિસ્થિતિ કાબૂ બહાર જતી જોઈ બ્રિટિશ શાસકોએ બપોર બાદ પોલીસની મદદે સેનાને બોલાવી. માંડવીની પોળ, આસ્ટોડિયા, રાયપુર, ખાડિયા, ગાંધી રોડ જેવા વિસ્તારોમાં પરિસ્થિતિ ઉપર કાબૂ મેળવવો મુશ્કેલ થઈ પડ્યુ હતું. સાંજે લગભગ પાંચ વાગ્યે ખાડિયા પોસ્ટ ઑફિસ પાસે આંદોલનકારીઓનો મોટો મોરચો નીકળ્યો. પોલીસે આ મોરચા પર ગોળીબાર કર્યો. તેમાં એક યુવાન નામે ઉમાકાંડ કડિયા શહીદ થઈ ગયો. કડિયા આ આંદોલનમાં અમદાવાદના પ્રથમ શહીદ બન્યા. તેઓ રાઇફલ એસોસિએશનના તે વખતના સચિવ હતા. સાંજે સાત વાગ્યે તો શહેરમાં કર્ફ્યુ લાદી દેવામાં આવ્યો
પણ આ દમનભરી કાર્યવાહીથી ડરે એ અમદાવાદીઓ નહીં. બીજા દિવસે ૧૦ ઑગસ્ટે સવારે પોલીસે ગુજરાત કૉલેજ સંકુલ તથા હૉસ્ટેલ ઉપર લાઠીચાર્જ અને ગોળીબાર કર્યો.  સમગ્ર શહેરમાં ગુસ્સો ફાટી નીકળ્યો. આ ઘટનાની વિરુદ્ધ લૉ કૉલેજ ખાતેથી વિદ્યાર્થીઓએ એક સરઘસ કાઢ્યું. તે ગુજરાત કૉલેજ પહોંચ્યું. વિદ્યાર્થીઓએ કૉલેજ સંકુલમાં ઘુસવાની કોશિશ કરી, પરંતુ અંગ્રેજ ડીવાયએસપી તેમજ પોલીસની ટુકડીએ તેમને રોક્યા. સરઘસમાં લગભગ બે હજાર વિદ્યાર્થીઓ હતા. આગળની હરોળમાં વિનોદ કિનારીવાલા સહિત કેટલાંક વિદ્યાર્થીઓ હાથે ત્રિરંગા સાથે હતાં. અંગ્રેજ સાર્જંટે વિદ્યાર્થીઓના હાથમાંથી રાષ્ટ્રધ્વજ છિનવવાનો પ્રયત્ન કર્યો. તેથી પોલીસ અને વિદ્યાર્થીઓ વચ્ચે ઝડપ થઈ. આક્રોશિત વિદ્યાર્થીઓએ પોલીસ ઉપર જોરદાર પથ્થરમારો કર્યો. તેથી પોલીસે સીધો ગોળીબાર શરૂ કર્યો. આ ગોળીબારમાં એક ગોળી વિનોદ કિનારીવાલાને લાગી અને તેઓ કૉલેજ સંકુલમાં જ શહીદ થઈ ગયા. ગોળીબારમાં અનેક વિદ્યાર્થીઓને ઈજા પણ થઈ. પોલીસના દમન અને કિનારાવાલાની શહાદતથી આંદોલનકારીઓનો રોષ વધુ ફાટી નીકળ્યો. ૨૯મી ઑગસ્ટે યુવતીઓના એક સરઘસે અમદાવાદ મ્યુનિસિપલ કૉર્પોરેશનની ઇમારત ઉપર રાષ્ટ્ર ધ્વજ ફરકાવ્યો.
વિનોદની બહાદુરી લોકોને યાદ રહે તે હેતુથી ૧૦ ઓગસ્ટ ૧૯૪૭ના રોજ લગભગ ૧૦ હજાર જેટલા માનવમેદની સમક્ષ આચાર્ય ભાડરકર, દાદા સાહેબ માવળંકર, પ્રભાવતી દેવી વગેરે શહીદોને શ્રદ્ધાંજલી આપવા એકત્ર થયા અને આટલી મોટી સંખ્યા સમક્ષ વીરતાના પ્રતિક સમાન ગુજરાત કોલેજમાં સિડનહામ લાઇબ્રેરીની પૂર્વ દિશામાં આરસથી ખાંભીનું અનાવરણ કરવામાં આવ્યું. ગુજરાત કોલેજ પાસેના માર્ગને શહીદ વિનોદ કિનારીવાલા માર્ગ નામ અપાયું અને તાજેતરના સમયમાં બનેલા ગુજરાત કોલેજ પાસેના બ્રિજને પણ વીર કિનારીવાલા બ્રિજ નામ અપાયું છે. પ્રણામ વીર કિનારીવાલા અને ઉમાકાંત કડિયા જેવા યુવાનોને.
દેશ માટે જીવી જાણીએ એ જ આહુતિ →
Leave a Reply Cancel reply
Your email address will not be published.
101 ગુજરાતી કહેવતો.. તમને આમાંથી કેટલી કહેવતો યાદ છે? (5,340)
ગુજરાતી ભાષામાં કહેવતો, શબ્દો, રુઢિપ્રયોગોનો ભંડાર છે. નીચે આપેલી કેટલીક કહેવતો તમે જીવનમાં ઘણી વાર સાંભળી હશે, જુઓ તમને આમાંથી કેટલી
“ છાપા ની સેકસ કોલમો – પાણિયારી છે સાવ અજાણી…એ જ કુવો એ જ પાણી….” (2,410)
અરે ગર્ભ નિરોધક ગોળીઓ થી આગામી પેઢી માં એટલી હદે નપુંસકતા આવી જશે કે વાત ના પૂછો...ને આવી એકદમ વાહીઆત
મોદી વિરોધમાં ભાન ભુલ્યુ ‘ગુજરાત સમાચાર’ : અફવા ફેલાવ્યા પછી ‘ખેદ’ વ્યક્ત કરવો પડયો (1,939)
આ અફવા ફેલાવ્યા બાદ અફવા ફેલાવા વપરાયેલા ફોન્ટ થી ચોથા ભાગના ફોન્ટમાં ખેદ વ્યક્ત કરવામાં આવેલો કે ,' ગુજરાત સમાચાર
ભારતીય પરીક્ષાઓ કા ઐતિહાસિક પ્રેમ : મોઘલો… (1,406)
ગૌરાંગ દરજી અબ કછુ ઓર શોધ લો....  ભારતના દરેક ખૂણા માં તમામ પરીક્ષાઓ માં ઈતિહાસ હોય ત્યાં મોઘલ હોય ને
કોંગ્રેસનું જુઠ્ઠાણું ભાગ -1 : ₹ 15 લાખ વિષેની અફવા (1,301)
સત્તામાં આવવા વિરોધી પાર્ટીઓ જાત જાતના જુઠ્ઠાણાં ફેલાવતી હોય છે. ₹ 15 લાખ વિષે કોંગ્રેસી નેતા અજય માકનએ નિવેદન પણ આપેલું
Like Us on Facebook
Copyright © 2019 Garavun Gujarat. All rights reserved.
Theme: ColorMag by ThemeGrill. Powered by WordPress.